b'\n_START_ARTICLE_\nVerres\n_START_SECTION_\nUtseende\n_START_PARAGRAPH_\nMiddelsstore til noks\xc3\xa5 store, blanke, avlange passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Forleggene har sm\xc3\xa5 tenner langs det meste av yttersiden.\n_START_SECTION_\nLevevis\n_START_PARAGRAPH_\nDisse artene lever i tropisk skog, der de gnager i d\xc3\xb8d ved.\n_START_SECTION_\nUtbredelse\n_START_PARAGRAPH_\nSlekten er utbredt i S\xc3\xb8r- og Mellom-Amerika.'